b'\n_START_ARTICLE_\nEupolemos\n_START_PARAGRAPH_\nEupolemos (toinen vuosisata eaa.) oli hellenistinen juutalainen historioitsija, jonka teoksista on s\xc3\xa4ilynyt ainoastaan viisi katkelmaa Eusebioksen teoksessa Praeparatio Evangelica, upotettuna lainauksiin Aleksandros Polyhistorilta ja Klemens Aleksandrialaisen Stromatasta._NEWLINE_Kuudes Polyhistorin Eupolemoksen nimiin laittama katkelma Eusebioksen lainauksissa on yleisesti katsottu v\xc3\xa4\xc3\xa4renn\xc3\xb6kseksi, koska ne poikkeavat liikaa muista lainauksista. Niiden kirjoittaja on nimetty Pseudo-Eupolemokseksi._NEWLINE_Eupolemos v\xc3\xa4itti Artapanoksen tyyliin, ett\xc3\xa4 egyptil\xc3\xa4iset ja foinikialaiset olivat saaneet t\xc3\xa4htitieteen juutalaisilta. H\xc3\xa4nen mukaansa sen oli keksinyt alun perin Eenok, ja sen opetti n\xc3\xa4ille kansoille Abraham.'